N á v r h     u z n e s e n i a
vlády Slovenskej republiky

Správa  z  9. zasadnutia   Medzivládnej komisie
 pre obchodno-hospodársku, vedecko-technickú  a kultúrnu   spolupráce 
  medzi  Slovenskou republikou  a Ruskou  federáciou

Číslo   uznesenia:

Zo dňa :

Číslo  materiálu:

Predkladateľ:                  minister hospodárstva SR

Podnet:                           ako  iniciatívny

Stupeň  utajenia:             0

Vláda  
A.	 berie na  vedomie

A.1. Správu  z  9. zasadnutia Medzivládnej komisie pre obchodno-hospodársku, vedecko-technickú a kultúrnu spoluprácu medzi Slovenskou republikou a Ruskou federáciou  

B.  u k l a d á

ministrovi   hospodárstva
B.1. v spolupráci s ruskou stranou pripraviť k podpísaniu Dohodu medzi vládou Slovenskej republiky a vládou Ruskej federácie o zabezpečení obojstranných záujmov pri využívaní a rozdelení práv na výsledky duševnej činnosti vrátane práva na produkciu dvojitého určenia
         
	do  31. decembra 2001
B.2. v spolupráci s ruskou stranou pripraviť k podpísaniu Dohodu medzi vládou Slovenskej republiky a vládou Ruskej federácie o pravidlách výroby zbraní, vojenskej techniky a náhradných dielov v Slovenskej republike podľa licencií bývalého ZSSR

do 31.decembra 2001

B.3.  pokračovať v príprave návrhu multilaterálnej medzivládnej dohody ( Ruská federácia, Bielorusko, Maďarsko, Kazachstan, Slovenská republika, Ukrajina a Chorvátsko ) o integrácii ropovodov Družba a Adria

trvale s polročným hodnotením

B.4. poskytovať všestrannú podporu organizáciám Slovenskej republiky pri realizácii projektu prepojenia plynovodu Jamal – Západná Európa so stávajúcim tranzitným plynovodom  cez územie Slovenskej republiky

         trvale s polročným hodnotením 
         do  31. decembra 2001
B.5. zorganizovať účasť slovenských podnikateľských subjektov na medzinárodnej Konferencii o spolupráci v oblasti priemyslu, ktorá sa uskutoční v Moskve v štvrtom štvrťroku 2001 
          
  termín v texte

B.6.  pokračovať v revízii medzivládnych licenčných zmlúv v oblasti výroby špeciálnej       techniky, poskytnutých  bývalým ZSSR  bývalej  ČSFR 
 
  trvale s polročným hodnotením 

 B.7.   na požiadanie ruskej strany zúčastňovať sa na expertných konzultáciách za účelom vyhodnotenia vplyvu vstupu Slovenskej republiky do Európskej únie na slovensko-ruské obchodno-hospodárske vzťahy a vypracovania spoločných opatrení na minimalizáciu možných nežiadúcich vplyvov na dvojstranné vzťahy
                 
    termín v texte

B.8.  predložiť na rokovanie vlády materiál o príprave 10. zasadnutia MVK, ktoré sa uskutoční v Moskve v druhom štvrťroku 2002  a do mesiaca po jeho uskutočnení správu  o výsledkoch  rokovania 
         
  mesiac pred začatím MVK  a v texte

ministrovi   vnútra

B.9.  na medzirezortnej úrovni posúdiť aktuálnosť uzatvorenia Dohody medzi vládou Slovenskej republiky a vládou Ruskej federácie o spolupráci a vzájomnej pomoci v oblasti boja proti nezákonným finančným operáciám a finančným operáciám, ktoré sú spájané s legalizáciou príjmov získaných nezákonným spôsobom (pranie špinavých peňazí) a výsledok oznámiť ruskej strane diplomatickou cestou
	
    do 30. októbra 2001

ministrovi   dopravy,   pôšt a telekomunikácií

B.10.   v spolupráci s ruskou stranou pripraviť k podpísaniu návrh Dohody o medzinárodnej automobilovej doprave
	
 po ukončení expertných rokovaní   s kontrolným   termínom   do 31. decembra 2001  

B.11.  zúčastniť sa na zasadaní Pracovnej skupiny pre spoluprácu v oblasti dopravy v Moskve s cieľom posúdenia praktických otázok vzájomnej spolupráce

 do 30. septembra 2001

     ministrovi  školstva

B.12.  v spolupráci s ruskou stranou pripraviť k podpísaniu Dohodu medzi Ministerstvom školstva SR a Ministerstvom vzdelávania RF o spolupráci v oblasti vzdelávania na roky 2001 – 2004 
	
  do 31. decembra 2001

B.13. v spolupráci s ruskou stranou zmeniť názov „Zmiešanej komisie pre vedecko-technickú spoluprácu“ na „Pracovnú skupinu pre vedecko-technickú spoluprácu“, vypracovať Štatút Pracovnej skupiny, program činnosti a zorganizovať v Moskve jej zasadnutie
	
  do 31.decembra 2001 

 B.14.  pokračovať  v  spolupráci  pri  budovaní  Medzinárodného  laserového centra v Bratislave, berúc na zreteľ rozvoj nových perspektívnych laserových, opticko-elektrónových a informačných technológií
	
     trvale s polročným hodnotením 

ministrovi výstavby a regionálneho rozvoja

B.15.  v spolupráci s ministrom hospodárstva v rámci Pracovnej skupiny pre spoluprácu v oblasti stavebníctva pripraviť návrhy na spoluprácu pri obnove bytového fondu mesta Lensk ( Republika Sacha – Jakutsko)
 	
       do 31. októbra 2001

predsedovi  Úradu pre normalizáciu, metrológiu  a skúšobníctvo

B.16.  požiadať o  akreditáciu analytického laboratória bel/NOVAMANN v  Bratislave v systéme Gosstandartu Ruska a Štátnej sanitárno-epidemiologickej služby Ruska
	
  do 31. marca 2002 

B.17. zabezpečiť výstavbu Cyklotrónového centra SR v súlade so schváleným harmonogramom výstavby a s uvoľnenou kvótou finančných prostriedkov z účtu zadĺženosti RF voči SR
	
   trvale so polročným hodnotením

ministrovi zahraničných vecí,
ministrovi obrany,
ministrovi vnútra,
      ministrovi hospodárstva,
      ministrovi školstva,
predsedovi Úradu pre normalizáciu, metrológiu a skúšobníctvo  

B.18.  v spolupráci v spolupráci s ministerkou  financií  prijať účinné opatrenia pre splnenie záväzkov, vyplývajúcich z dokumentov, ktoré sa týkajú splácania zadĺženosti RF voči SR v roku 2001
	
          trvale so polročným hodnotením

C.  odporúča
guvernérovi Exportno-importnej banky Slovenskej  republiky
C.1. rozšíriť bankovú prácu s  Vneštorgbankou Ruskej federácie a v  rámci 3.zasadnutia Pracovnej skupiny pre spoluprácu v oblasti priemyslu v Moskve prezentovať bankové produkty Exportno – importnej banky   Slovenskej  republiky, ktoré môže poskytnúť na slovenskom a ruskom trhu
		
		do 31. decembra  2001	

	prezidentovi AZZZ SR,  prezidentovi   ZPZ  SR,  
      predsedovi SOPK,  generálnemu riaditeľovi SARIO
	C.2. aktívne sa zúčastňovať na medziregionálnej spolupráci medzi krajmi Slovenskej republiky a subjektami Ruskej federácie
		trvale s polročným hodnotením

D.   zrušuje

D.1. uznesenie vlády  SR  č. 865 z 25. októbra 2000  k  Správe z ôsmeho zasadnutia Medzivládnej komisie pre obchodno-hospodársku, vedecko-technickú a  kultúrnu spoluprácu medzi Slovenskou republikou a Ruskou  federáciou

Vykonajú :

ministerka  financií 
minister hospodárstva
minister  vnútra
minister  dopravy,  pôšt a telekomunikácií
minister  školstva
minister výstavby a regionálneho rozvoja
    predseda  Úradu pre normalizáciu, metrológiu  a skúšobníctvo SR

Na vedomie:

		guvernérovi Exportno-importnej banky Slovenskej  republiky
		prezidentovi AZZZ SR
            prezidentovi   ZPZ  SR
predsedovi  SOPK
	generálnemu riaditeľovi SARIO